ทเวนตี้เซนจูรี่บอย - วิกิพีเดีย

# ทเวนตี้เซนจูรี่บอย

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

ทเวนตี้เซนจูรี่บอย
จากซ้ายไปขวา มารุโอะ, เคนจิ, โยชิสึเนะ

ชื่อไทย | ทเวนตี้เซนจูรี่บอย
ชื่อญี่ปุ่น | 20世紀少年
ชื่ออังกฤษ | 20th Century Boys
ผู้แต่ง | นาโอกิ อุราซาว่า
แนวการ์ตูน | สืบสวน,Sci-Fi,ประวัติศาสตร์
เว็บไซต์ |

ลิขสิทธิ์
ลิขสิทธิ์ในญี่ปุ่น | โคดันฉะ
ลิขสิทธิ์ในไทย | เนชั่น เอ็ดดูเทนเมนท์
จำนวนเล่ม | 22

ส่วนหนึ่งของ สารานุกรมการ์ตูน

20th Century Boys แก๊งนี้มีป่วน (20世紀少年, Nijisseiki Shōnen)
การ์ตูนญี่ปุ่น เขียนโดย นาโอกิ อุราซาว่า ผู้เคยฝากฝีมือมาแล้วจากเรื่องมอนสเตอร์ เปิดตัวครั้งแรกในนิตยสารการ์ตูนรายสัปดาห์ Big Comic Spirit ปี 1999 เรื่องราวแนวสืบสวนลึกลับ ชื่อของเรื่องนี้ มาจากชื่อเพลง "20th Century Boy" ของวงดนตรีร็อคอังกฤษ T. Rex
รางวัลที่ได้รับ

- รางวัลการ์ตูนยอดเยี่ยมครั้งที่ 48 จาก Shogakukan
- รางวัลชนะเลิศในงาน Media Arts ครั้งที่ 6 ของทบวงวัฒนธรรมญี่ปุ่น
- รางวัลการ์ตูนยอดเยี่ยมครั้งที่ 25 จาก Kodansha

## [แก้] เนื้อเรื่อง

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

ในอดีต เคนจิและเพื่อนสมัยเด็ก ๆ ของเขาได้รวมตัวกันตั้งฐานทัพลับขึ้นกลางทุ่งหญ้า พวกเขาใช้มันเป็นที่เก็บซ่อนสมบัติส่วนตัว และมักจะนัดประชุมเพื่อคุยกันอย่างสนุกสนาน

วันหนึ่งเคนจิได้เขียนเรื่องของ "คำทำนาย" ขึ้นมา มันเป็นเรื่องขององค์กรร้ายที่พยายามจะทำลายโลกด้วยวิธีต่าง ๆ ทั้งเชื้อโรคร้าย หุ่นยนต์ยักษ์ แต่ในวันที่โลกจะถูกทำลาย "เคนจิและเพื่อน" จะปรากฏตัวออกมาเพื่อหยุดยั้งการกระทำอันเลวร้ายนั้นลง และนำสันติสุขกลับคืนมา เรื่องราวเหล่านี้ถูกบันทึกไว้ใน"บันทึกคำทำนาย" และเก็บใส่กล่องฝังไว้ใต้ดิน รอวันเวลาที่โลกเกิดความระส่ำระส่ายขึ้น พวกเขาจะเปิดมันออกมาอีกครั้ง

วันเวลาผ่านไป เคนจิและเพื่อน ๆ ต่างก็โตเป็นผู้ใหญ่ ต่างคนก็ต่างมีหน้าที่การงานที่ต้องทำ เรื่องราวของบันทึกคำทำนายคงถูกลืมเลือนไปตามกาลเวลา หากไม่บังเอิญวันหนึ่งที่เพื่อนคนหนึ่งในกลุ่มคือ ดองกี้ เสียชีวิตลงด้วยการฆ่าตัวตาย การตายของดองกี้ทำให้เคนจิสงสัยอย่างมาก เนื่องจากดองกี้เป็นคนที่ไม่มีวันฆ่าตัวตายแน่นอน ประจวบกับของสิ่งหนึ่งที่ดองกี้ทิ้งไว้ นั่นคือสัญลักษณ์ประหลาดที่คุ้นตาแต่ก็นึกไม่ออกว่าคืออะไร ทำให้เคนจิตัดสินใจออกตามหาความลับของเครื่องหมายปริศนา และรวบรวมเพื่อนๆสมัยเด็กที่ยังเหลืออยู่มาช่วยกันกอบกู้โลกจากองค์กรชั่วร้าย แต่พวกเขายังไม่ตระหนักเลยว่าสิ่งที่พวกเขากำลังจะเผชิญหน้านั้นร้ายกาจเกินกว่าที่คาดนัก...

เนื้อเรื่องของทเวนตี้เซนจูรี่บอยมีหลายส่วนหลายช่วงเวลา แต่มีลำดับการเล่าเรื่องและการตัดต่อเป็นอย่างดี อีกทั้งมีความสมจริงของเนื้อหาที่สูงมาก เรื่องราวเล่าตั้งแต่วัยเด็กของเคนจิ ในปีโชวะที่ 40 หรือประมาณปี 1969-1971 "เพื่อน" เริ่มต้นที่นั้น ช่วงเวลาที่ 2 ซึ่งเป็นช่วงของเคนจิคือปี 1997-2000 เคนจิรวบรวมเพื่อนๆในวัยเด็ก เพื่อต่อสู้กับเหล่าองค์กรชั่วร้ายที่เรียกตัวเองว่า "เพื่อน" แต่ทว่าทุกอย่างกลับตาลปัตร "เพื่อน"กลับกลายเป็นฮีโร่ ในขณะที่เคนจิกลับกลายเป็นอาชญากร ช่วงเวลาที่ 3 ปี 2014-2015 เป็นช่วงเวลาของคันนะ ลูกสาวของพี่สาวของเคนจิที่เคนจิดูแลแต่เด็ก เธอต้องการฉีกหน้ากากของเพื่อนออกมาให้ได้ เธอจะทำสำเร็จหรือไม่ ในขณะที่ "เพื่อน" ควบคุมอำนาจทั่วญี่ปุ่นแล้ว เขารอเวลาที่จะครองโลกเท่านั้น...

## [แก้] รายชื่อตัวละคร

### [แก้] ตัวละครหลัก

เอ็นโด เคนจิ วัยเด็กเขาได้แต่งเรื่องราวเกี่ยวกับการต่อสู้ระหว่างฮีโร่กับผู้ร้ายร่วมกับเพื่อนๆ โดยเรียกมันว่าบันทึกคำทำนาย | "เพื่อน" บุคคลปริศนา เขาเป็นหนึ่งในกลุ่มเพื่อนในวัยเด็กของเคนจิผู้ซึ่งรู้เรื่องบันทึกคำทำนาย และในปี 1997 เขาวางแผนอันแยบยลให้เคนจิทำตามบันทึกคำทำนายโดยให้เคนจิเป็นฝ่ายฮีโร่ ในขณะที่เขาเล่นเป็นบทผู้ร้าย... เขาคือใครกันแน่ในกลุ่มเพื่อนของเคนจิ?
เอ็นโด คันนะ ลูกสาวของเอ็นโด คิริโกะ(พี่สาวของเคนจิ) กับ "เพื่อน"? | เอ็นโด คิริโกะ พี่สาวของเคนจิ เธอเป็นนักบัตเตรีวิทยา เธอเกี่ยวพันอะไรกับเชื้อไวรัสนองเลือดในปี 1997 กันแน่?
โอตโจะ เพื่อนซี้เคนจิ หลังจากที่ลูกชายตาย เขาก็ไม่เป็นผู้เป็นคน ลาออกจากงาน ใช้ชีวิตอยู่ในเมืองไทย จนกระทั่งเคนจิขอร้องให้เขามาร่วมกันสู้กับ "เพื่อน" เขาเป็นคนที่พึ่งพาได้ | มันโจเมะ ส.ส.พรรคยูมินที่ร่วมมือกับเพื่อน เขาเป็นคนที่เพื่อนไว้ใจมากที่สุด
ยูคิจิ เพื่อนสาวของเคนจิอยู่ในขบวนการด้วยกัน แต่เมื่อเกิดเหตุการณ์ต่างๆขึ้น ก็รับหน้าที่ดูแลคันนะเวลาที่เคนจิไม่อยู่ |

### [แก้] เพื่อนสมัยเด็กของเคนจิ

ดองกี้
โยชิสึเนะ
มารุโอะ
เคโรยอน
มอนจัง
คอนจิ
ยัมโบ-มาโบ
ซาดาคิโยะ
ฟุคุเบ

### [แก้] ตัวละครอื่นๆ

โคอิซุมิ เคียวโกะ
นักสืบโจโนะ
ฮารุ นามิโอะ
พระเจ้า
แม่ของเคนจิ
พ่อของเคนจิ
มาซาโอะ
สารวัตรโจ
โมริโบชิ
ทาคาสึ

## [แก้] Timeline

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

1959 AD:

- แม่เคนจิตั้งท้องเคนจิ ในขณะที่ทางบ้านของเคนจิกำลังมีปัญหาทางการเงิน เอ็นโด คิริโกะ พี่สาวของเค็นจิ อาสาว่าจะเป็นคนดูแลเคนจิที่จะเกิดมาด้วยตัวเอง

1967 AD:

- คิริโกะ พาเคนจิไปกินไอศกรีมที่คอฟฟี่ช็อบชื่อ ซานฟรานซิสโก ข้างลอนดอนบาร์ หลังจากดูหนังเรื่อง "ลูกชายก็อตซิลล่า"

1969 AD:

- เคนจิขึ้นชั้น ป.5 เขาและกลุ่มเพื่อน สร้างฐานทัพลับกลางทุ่ง
- เคนจิเขียน "บันทึกคำทำนาย"
- โอตโจะวาดสัญลักษณ์ "เพื่อนแท้" ขึ้นเป็นครั้งแรก เพื่อเป็นสัญลักษณ์ของกลุ่ม
- 20 กรกฎาคม 1969 ยานอพอลโล 11 ลงจอดบนดวงจันทร์ ดองกี้มาดูถ่ายทอดสดทางโทรทัศน์อยู่ที่บ้านของเคนจิ
- "เพื่อน"เริ่มเขียน"บันทึกคำทำนายใหม่" หลังจากที่ได้อ่าน"บันทึกคำทำนาย"ของเคนจิ

1970 AD:

- เคนจิและผองเพื่อนเลื่อนชั้นขึ้น ป.6
- ดองกี้เจอเรื่องน่ากลัวในห้องทดลองวิทยาศาสตร์ในโรงเรียนตอนกลางคืน จนต้องกระโดดหนีลงมาจากชั้นสอง
- งาน EXPO '70 (The Japan World Exposition ) จัดขึ้นที่โอซาก้า ระหว่างวันที่ 15 มีนาคม ถึง 13 กันยายน ดองกี้ยืมจักรยานเคนจิเพื่อปั่นไปร่วมงาน แต่สุดท้ายก็ต้องล้มเลิก เคนจิไม่ได้ไปงานเพราะพ่อของเขาเปลี่ยนใจพาครอบครัวไปทะเลแทน
- ทดสอบความกล้าที่คฤหาสน์บนเนินแขวนคอ
- "เพื่อน"ได้พบกับมันโจเมะ อินชู(ในชื่อชัค มันโจเมะ)เป็นครั้งแรก

1971 AD:

- ฐานทัพลับกลางทุ่งถูกทำลาย
- Guts Bowl โรงโบว์ลิ่งถูกสร้างขึ้นบนที่ดินที่เคยเป็นฐานทัพลับของพวกเคนจิ

1972 AD:

- เคนจิเรียนชั้น ม.3 เก็บเงินซื้อกีตาร์ตัวแรก ตั้งใจจะเล่นเพลงร็อค แต่กลับซื้อกีตาร์คลาสสิคมาแทน
- คิริโกะเอากีตาร์ไฟฟ้าที่ได้มาจากการยอมเดทกับรุ่นพี่คนหนึ่งมาให้เคนจิเป็นของขวัญ
- "เพื่อน"ได้ออกรายการโทรทัศน์ด้วยความช่วยเหลือของชัค มันโจเมะ โดยจะแสดงการงอช้อนด้วยพลังจิต แต่ถูกจับได้ว่าเป็นทริค รายการนั้นจึงถูกยกเลิก

1973 AD:

- เคนจิขึ้นชั้น ม.4 คลั่งไคล้ดนตรีร็อค เปิดเพลง 20th century boy ของวง T.REX ทางวิทยุกระจายเสียงของโรงเรียนตอนพักกลางวัน

1980 AD:

- "เพื่อน" และ มิสเตอร์ ปิแอร์เข้าร่วมลัทธิทางศาสนาเดียวกัน แต่ไม่นาน"เพื่อน"ก็แยกตัวออกมา
- "เพื่อน"ได้ไปพบกับมันโจเมะ อินชูอีกครั้ง หลังจากที่ไม่ได้เจอกันมา8ปี
- สมาคม"เพื่อน"ถูกก่อตั้งขึ้น

1988 AD:

- โอตโจะสูญเสียลูกชาย ลาออกจากงาน และหายตัวไปในป่าที่เมืองไทย

1994 AD:

- "เพื่อน"ได้พบกับคิริโกะ
- โมโรโบชิ คนรักของคิริโกะ ถูกฆาตกรรมโดยถูกผลักตกจากชานชาลาในสถานีรถไฟ
- คิริโกะย้ายไปอยู่กับ"เพื่อน"ในฐานะภรรยา และเริ่มทำวิจัยวัคซีน
- ดร.ยามาเนะเริ่มทำการวิจัยเพื่อพัฒนาไวรัสมรณะ ภายใต้การชี้นำของ"เพื่อน"

1997 AD:

- ไวรัสสายพันธุ์ใหม่ระบาดที่ซานฟรานซิสโกและลอนดอน
- เคนจิเปลี่ยนร้านขายเหล้าของพ่อเป็นร้านคอนวีเนียนสโตร์ แบบแฟรนไชส์ของ King Mart และรับเลี้ยงดู "คันนะ" ลูกสาวของคิริโกะ
- องค์กร "เพื่อน" บังคับให้ด็อกเตอร์ชิกิชิมะ สร้างหุ่นยนต์ยักษ์เพื่อแลกกับลูกสาวของเขาที่องค์กร"เพื่อน"อ้างว่าลักพาตัวไป
- ดองกี้ตาย ตำรวจรายงานว่าเขาฆ่าตัวตายโดยกระโดดลงมาจากดาดฟ้าอาคารเรียนในโรงเรียนที่เขาสอนอยู่
- มีจดหมายจากดองกี้มาถึงเคนจิ ในจดหมายมีสัญลักษณ์ "เพื่อน" และข้อความที่ถามว่าเคนจิจำสัญลักษณ์นี้ได้หรือเปล่า
- สารวัตรโจ ติดตามคดีหายตัวของดร.ชิกิชิมะ จนพบว่าคดีนี้มีความเกี่ยวพันกับองค์กร "เพื่อน" เขาเกือบจะรู้ความจริงเกี่ยวกับตัวจริงของ "เพื่อน" แต่สุดท้ายก็ถูกฆ่าปิดปาก
- เคนจิ, มอนจัง, เคโรยอน, มารุโอะ และ โยชิสึเนะ ขุด "ไทม์ แค็ปซูล"ที่พวกเขาฝังไว้ตอนเป็นเด็ก
- องค์กร "เพื่อน" เริ่มก่อวินาศกรรมตาม "บันทึกคำทำนาย"
- ยูคิจิจัดงานเลี้ยงรุ่นชั้นประถมเพื่อสืบหาตัวจริงของ"เพื่อน" เคนจิได้พบกับฟุคุเบในงาน คำบอกเล่าของเขาได้ทำให้เคนจิเริ่มสงสัยซาดาคิโยะ อดีตเพื่อนร่วมชั้นที่ย้ายโรงเรียนไป ว่าอาจจะเป็น "เพื่อน"
- ยูคิจิและเคนจิได้พบกับมันโจเมะ อินชูเป็นครั้งแรก
- สนามบินฮาเนดะถูกองค์กร"เพื่อน"วางระเบิด

2000 AD:

- มันโจเมะ อินชูได้เป็นสส.ในฐานะตัวแทนของพรรคยูมิน(พรรคมิตรประชาธิปไตย)
- องค์กร"เพื่อน"กลายเป็นองค์กรที่มีอำนาจสูงสุดในประเทศได้รับความเชื่อถือจากผู้คนอย่างสูง
- โอตโจะกลับมาจากเมืองไทย เข้าร่วมขบวนการใต้ดินของเคนจิ ซึ่งปัจจุบันถูกประกาศจับในฐานะผู้ก่อการร้าย
- เคนจิส่งข้อความเรียกร้องให้เพื่อนๆในวัยเด็กกลับมารวมตัวกันเพื่อต่อต้าน "เพื่อน" และชิงสัญลักษณ์ของกลุ่มคืนมา เพื่อนพ้องที่กลับมารวมตัวมีเพียง 7 คนคือ เคนจิ, โยชิสึเนะ, มารุโอะ, โอตโจะ, ยูคิจิ, มอนจัง และฟุคุเบ
- 21 ธันวาคม อาคารรัฐสภาระเบิด
- 31 ธันวาคม หุ่นยนต์ยักษ์บุกทำลายเมือง และปล่อยไวรัสมรณะ
- เคนจิถูกระเบิดไปพร้อมกับหุ่นยักษ์ หายสาปสูญ
- โอตโจะถูกจับ และถูกขังอยู่ที่เรือนจำอุมิโฮตารุ
- เหตุการณ์นี้ถูกเรียกว่า "วันส่งท้ายปีเก่านองเลือด" เคนจิและเพื่อนถูกกล่าวหาว่าเป็นตัวการ
- "เพื่อน"แจกจ่ายวัคซีนป้องกันไวรัสมรณะ และกลายเป็นผู้กอบกู้โลก

2002 AD:

- มอนจังค้นพบสำเนาของ"บันทึกคำทำนายใหม่"หลังจากนั้นเขาก็ไปหาซาดาคิโยะเพื่อสอบถามเกี่ยวกับตัวจริงของ"เพื่อน" และได้บันทึกข้อมูลที่ได้เอาไว้ในกระดาษ แต่สุดท้ายก็ถูกซาดาคิโยะฆ่าและชิงบันทึกนั้นไป

2003 AD:

- คิริโกะได้ไปหายามาเนะที่ห้องวิจัยไดฟุคุเภสัชกรรม เพื่อเปิดเผยแผนการที้แท้จริงของ"เพื่อน" หลังจากที่ได้ข้อมูลของ"ไวรัสสุดท้าย"จากยามาเนะ เธอจึงเริ่มทำการวิจัยวัคซีนตัวใหม่
- สองวันต่อมา ยามาเนะตัดสินใจหนีออกไปจากห้องวิจัย

2014 AD:

- คันนะหลานสาวของเคนจิอายุ 17 ปี เป็นนักเรียนมัธยม
- คันนะพบกับนักสืบโจโนะ หลานชายสารวัตรโจ
- โอตโจะแหกคุก
- โคอิสุมิ เคียวโกะนักเรียนโรงเรียนเดียวกับคันนะ ถูกส่งไป "เพื่อนแลนด์" (Tomodachi Land) เพราะสนใจทำรายงานเรื่อง "วันส่งท้ายปีเก่านองเลือด"
- "เพื่อน" เริ่มดำเนินแผนการตาม "บันทึกคำทำนายใหม่"
- คันนะ และเหล่าเพื่อนของเคนจิกลับมารวมตัวเพื่อทำลายแผนของ"เพื่อน"
- ซาดาคิโยะทรยศองค์กร"เพื่อน"ด้วยการช่วยเหลือโคอิซูมิ เคียวโกะจากดรีมนาวิเกเตอร์ เผา"พิพิธภัณฑ์เพื่อน" และมอบบันทึกของมอนจังให้กับคันนะ

2015 AD:

- "เพื่อน"ถูกสังหารโดยยามาเนะ
- โฉมหน้าที่แท้จริงของ"เพื่อน"ถูกเปิดเผยแก่พรรคพวกของเคนจิในที่สุด
- ไวรัสมรณะถูกปล่อยมาทำลายโลกอีกครั้ง คิริโกะพยายามแจกจ่ายวัคซีนไปในทวีปยุโรปและอเมริกาแต่ถูกองค์กร"เพื่อน"ขัดขวาง
- งาน World EXPO 2015 ถูกจัดขึ้นที่โตเกียว
- "เพื่อน"ฟื้นจากความตายมาช่วยปกป้องพระสันตปาปา จากการถูกลอบสังหาร
- สิ้นสุดคริสต์ศักราช สถาปนาเพื่อนศักราช

3 FE: (เพื่อนศักราชที่ 3)

- "เพื่อน"กลายเป็นประธานาธิบดีโลก
- โตเกียวถูกแบ่งเป็นโซนต่างๆโดยแต่ละโซนถูกก่อกำแพงสูงกั้น
- องค์กร "เพื่อน"ได้แจกจ่ายวัคซีนสำหรับไวรัสมรณะที่ผลิตโดยคิริโกะ แก่ผู้ที่ไปร่วมงาน Expo ในปี 2015
- "เพื่อน" เริ่มดำเนินแผนการตาม"หน้าสุดท้าย"ของ"บันทึกคำทำนายใหม่"
- ก่อตั้ง "หน่วยเพื่อนซี้" และ "หน่วยพิทักษ์โลก" และ "แผนอพยพประชากรโลกไปดาวอังคาร"

หมายเหตุ: เนื้อเรื่อง 20th century boys ปัจจุบันยังไม่จบ ข้อมูลตามเส้นเวลาอาจมีการเปลี่ยนแปลงหรือเพิ่มเติมได้

## [แก้] ข้อมูลทั่วไปในทเวนตี้เซนจูรี่บอย

### [แก้] เพลงใน 20th Century Boy

เพลง 20th Century Boy โดยวง T.Rex
วง T.Rex วงดนตรีร๊อค ภายใต้การนำของ Marc Bolan จากอังกฤษในยุค 70's

Oow
Friends say it's fine, friends say it's good
Ev'rybody says it's just like rock'n'roll
I move like a cat, charge like a ram
Sting like a bee, babe I wanna be your man
Well it's plain to see you were meant for me, yeah
I'm your boy, your 20th century toy
Friends say it's fine, my friends say it's good
Ev'rybody says it's just like rock'n'roll
Fly like a plane, drive like a car
Ball like a hen, babe I wanna be your man - oh
Well it's plain to see you were meant for me, yeah
I'm your toy, your 20th century boy
20th century toy, I wanna be your boy
20th century toy, I wanna be your boy
20th century toy, I wanna be your boy
20th century toy, I wanna be your boy
Friends say it's fine, friends say it's good
Ev'rybody says it's just like rock'n'roll
Move like a cat, charge like a ram
Sting like I feel, babe I wanna be your man
Well it's plain to see you were meant for me, yeah
I'm your toy, your 20th century boy
20th century toy, I wanna be your boy
20th century toy, I wanna be your boy
20th century toy, I wanna be your toy
20th century boy, I wanna be your toy

เพลง Bob Lennon
โดย Endou Kenji(Lost Kenji Tapes)
ฟังเพลง
Hi ga kurete doko kara ka curry no nioi ga shiteru
Dore dake aruitara ie ni tadori tsukeru ka na
Boku no o-ki ni iri no nikuya no croquette wa
Itsumo doori no aji ga mattete kureru ka na
Chikyuu no ue ni yoru ga kuru
Boku wa ima ieji wo isogu
Rainen no koto wo iu to oni ga warau tte iu nara
Waraitai dake warawasetokeba ii
Boku wa iitsuzukeru yo gonen saki juunen saki no koto wo
Gojuunen go mo kimi to koushite iru darou to
Chikyuu no ue ni yoru ga kuru
Boku wa ima ieji wo isogu
Ame ga futte mo
Arashi ga kite mo
Yari ga furou to mo
Minna ie ni kaerou jama sasenai
Dare ni mo tomeru kenri wa nai
Chikyuu no ue ni yoru ga kuru
Boku wa ima ieji wo isogu
Sekaijuu ni yoru ga kuru
Sekaijuu ga ieji wo isogu
Sonna mainichi ga kimi no mawari de
Zutto zutto tsuzukimasu you ni

### [แก้] Expo 1970

The Japan World Exposition

Tower of the Sun(Taiyo no Tou)
เป็นส่วนหนึ่งของงาน Expo 1970

Tower of the Sun
สร้างขึ้นใหม่สำหรับงาน Expo ปี 2015 โดย"เพื่อน"

สถานที่จัดงาน:
โอซาก้า ประเทศญี่ปุ่น
ช่วงเวลาจัดงาน:
จัดขึ้นระหว่างวันที่ 15 มีนาคม ถึง 13 กันยายน ปี ค.ศ.1970
จำนวนผู้เข้าชมงาน:
64,218,770
ราคาบัตรเข้าชมงาน:
ผู้ใหญ่ (23ปีขึ้นไป): ¥ 800
เยาวชน 15-22ปี) ¥600
เด็ก(4-14ปี) ¥400
Theme:
"ความก้าวหน้าและความปรองดองของมนุษยชาติ"
ประเทศที่เข้าร่วม:
76 ประเทศ
official website: http://www.expo70.or.jp/e/

## [แก้] อิทธิพลของสตีเฟ่น คิง

เนื้อเรื่องของทเวนตี้เซนจูรี่บอยได้รับอิทธิพลเป็นอย่างมากจากนวนิยายสองเรื่องของนักเขียนนิยายสยองขวัญชาวอเมริกันชื่อดัง สตีเฟ่น คิง คือ It และ The Stand นาโอกิ อุราซาว่าเองถึงกับเขียนให้ตัวละครตัวหนึ่งในเรื่องเอ่ยว่า สมัยเด็กๆเคยอ่านเรื่องของสตีเฟ่น คิงในวัยเด็กด้วยและเป็น 'หนังสือที่ยาวมากจนต้องแบ่งเป็น 2 เล่ม แต่กลับไม่ได้อ่านเล่ม 2'

- It เป็นเรื่องของ สมาคมคนขี้แพ้ ซึ่งประกอบด้วยเด็กผู้ชาย 6 คนและเด็กผู้หญิงอีก 1 คน ทั้ง 7 ตั้งสมาคมกันเองขึ้นบริเวณริมแม่น้ำ พวกเขาค้นพบว่าในเมืองเดอร์รี่ที่พวกเขาอาศัยอยู่มีปีศาจอาศัยอย่างลับๆ 'มัน'จะออกล่าเหยื่ออย่างเหี้ยมโหดเป็นวงจรทุกๆ 27 ปี ปี 1958 ทั้ง 7 ได้ต่อสู้กับปีศาจจนมันบาดเจ็บสาหัส ทั้ง 7 สัญญาว่าเมื่อถึงเวลาที่ 'มัน'จะกลับมาอีกครั้ง พวกเขาจะกลับมารวมตัวต่อสู้กับ 'มัน'อีก แต่เมื่อถึงปี 1985 ครบวงจร 27 ปี ปรากฏว่าสมาชิกคนหนึ่งฆ่าตัวตายไป และเหลือเพียง 6 คนเท่านั้นที่กลับมารวมตัวกันรื้อฟื้นความทรงจำเพื่อต่อสู้กับ 'มัน'
  - เนื้อเรื่องของ It และทเวนตี้เซนจูรี่บอย คล้ายคลึงกัน คือการกลับมารวมตัวของกลุ่มเพื่อนวัยเด็กเพื่อรื้อฟื้นความทรงจำและร่วมต่อสู้ด้วยกันอีก
  - สมาชิกสมาคมคนขี้แพ้มีอยู่ 7 คน คือชาย 6 คน และหญิง 1 คน ซึ่งคล้ายคลึงกับสมาชิกของฐานทัพลับในทุ่งหญ้าของเคนจิซึ่งมี ชาย 8 คน หญิง 1 คน
  - ลักษณะการเล่าเรื่องของทั้ง 2 เรื่องเป็นการตัดสลับอดีต และปัจจุบัน กลับไปกลับมาอย่างละเอียด และซับซ้อน
  - ทั้ง 2 เรื่องมีบรรยากาศของเนื้อเรื่องแบบ nostalgia และมีเนื้อหาในลักษณะการเติบโตขึ้นเป็นผู้ใหญ่ (coming-of-age)

- The Stand เป็นเรื่องของการต่อสู้ระหว่างความดีและความชั่วในโลกซึ่งล่มสลายเพราไวรัสที่ถูกพัฒนาเป็นอาวุธชีวภาพรั่วไหลออกมา
  - ในทเวนตี้เซนจูรี่บอย 'เพื่อน'ใช้ไวรัสมรณะเพื่อทำลายมนุษยชาติ ขณะที่ The Stand มนุษย์ล้มตายลงด้วยไวรัสอาวุธชีวภาพเช่นเดียวกัน แต่ว่าหลุดออกมาระบาดโดยอุบัติเหตุ
  - ทั้งฝ่ายธรรมะและอธรรมมีการใช้ฉายาบางอย่างเพื่อเรียกผู้นำกลุ่ม ใน The Stand เป็นการต่อสู้ระหว่าง 'แม่เฒ่าอบาเกล' และ 'บุรุษมืด'ขณะที่ในทเวนตี้เซนจูรี่บอย เป็นการต่อสู้ระหว่าง 'ราชินีน้ำแข็ง' และ 'เพื่อน' รวมถึงคิริโกะ แม่ของคันนะเองก็มีฉายาว่า 'พระแม่ศักดิ์สิทธิ์'

## [แก้] คำพูดจากทเวนตี้เซนจูรี่บอย

- ทุกคนอย่าตายนะ... ถ้ารู้ตัวว่ามีอันตรายจนรีบหนีไปให้เร็วที่สุด
  คำพูดของเคนจิที่บอกทุกคนก่อนการปะทะกับ "เพื่อน"
- ไม่มีวิธีเอาชนะความสิ้นหวังได้หรอก ก็แค่เดินออกไปเฉยๆ
  พระป่าพูดกับโอตโจะ ในขณะที่เขากำลังเสียใจจากการตายของลูกชาย และถามว่ามีวิธีใดที่จะเอาชนะความสิ้นหวังได้
- จงลืมตาและมองดูความน่ากลัวให้เต็มตา ถ้าหลับตา...ความน่ากลัวจะยิ่งเพิ่มทวีขึ้นตามที่มันต้องการ
  พระป่าพูดกับโอตโจะ ก่อนจะผลักเขาลงไปในน้ำตก
- การมีชีวิตอยู่อย่างธรรมดาเป็นสิ่งที่ดี
  ประโยคที่โอตโจะพูดกับเด็กสาวที่เข้ามาพัวพันในการเปิดโปงเพื่อน เพื่อขอให้เธอกลับไปมีชีวิตที่ปกติธรรมดา ไม่ต้องกังวลใดๆ
- เธอคือลูกสาวของพวกเรา
  ชัยพร มาเฟียไทยได้พูดทิ้งท้ายก่อนตายไว้กับคันนะ
- การเป็นคนชั่วลำบากนะไอ้น้อง อยู่ฝ่ายธรรมะสบายกว่ากันตั้งเยอะ
  เคนจิ พูดกับ คนที่อ้างว่าเป็นคนที่ชั่วร้ายที่สุดแต่กลับแบกความทุกข์เอาไว้มากมาย
- ข้ากำลังร้องเพลงอยู่ และคนที่กำลังร้องเพลงอยู่เนี่ย...ห้ามยิงเฟ้ย
  เคนจิพูดขณะกับเผชิญหน้ากับตำรวจ

## [แก้] แหล่งข้อมูลอื่น

- 20th Century Boys movie 's official site
- Classic Manga: 20th Century Boys

| ทเวนตี้เซนจูรี่บอย เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ ทเวนตี้เซนจูรี่บอย ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%97/%E0%B9%80/%E0%B8%A7/%E0%B8%97%E0%B9%80%E0%B8%A7%E0%B8%99%E0%B8%95%E0%B8%B5%E0%B9%89%E0%B9%80%E0%B8%8B%E0%B8%99%E0%B8%88%E0%B8%B9%E0%B8%A3%E0%B8%B5%E0%B9%88%E0%B8%9A%E0%B8%AD%E0%B8%A2.html".

หมวดหมู่: บทความเกี่ยวกับ การ์ตูน ที่ยังไม่สมบูรณ์ | การ์ตูนญี่ปุ่น

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Català
- Deutsch
- English
- Español
- Suomi
- Français
- Bahasa Indonesia
- Italiano
- 日本語
- 한국어
- Svenska
- 中文